রেহাম আরও লিখেছেন, “আমি ইমরান খানকে বিয়ে করেছিলাম। কিন্তু, ও আমাকে বিয়ে করেনি। ওঁর কাছে বিয়ের সংজ্ঞা আলাদা। আমি জানি না, কে ওঁকে আমাকে বিয়ে করতে বলেছিল? সর্বসমক্ষে আমাদের সম্পর্ক আপাত দৃষ্টিতে ছিল সহজ ও স্বাভাবিক। ও আমার প্রশংসা করত। আমি কীভাবে দক্ষতার সঙ্গে সংসার করি, আমার রাজনৈতিক প্রজ্ঞা, আমার ধর্মীয় বিশ্বাস প্রমুখ। সেভাবে আমাদের মধ্যে কোনও ঝগড়া হত না। আমিও প্রাক্তন স্ত্রী ও সন্তানদের সঙ্গে এবং ভাইবোনদের সঙ্গে ওঁর সম্পর্কের বিষয়ে কখনও হস্তক্ষেপ করিনি। কিন্তু, আমার সম্পর্কে যে গুজব ছড়িয়েছিল, তার বিরুদ্ধে ইমরান কিন্তু কখনও মুখ খোলেনি।”